ZÁPIS DO MATERSKEJ ŠKOLY HENCOVCE NOVÁ 1918, 093 02
Podávanie prihlášky na vzdelávanie v materskej škole sa uskutoční
od 1. mája do 31. mája 2026
elektronickou formou prostredníctvom portálu Elektronické prihlášky do škôl: https://eprihlasky.iedu.sk/ 
1. Prílohou prihlášky je potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa.(Príloha č.5 – Zdravotná spôsobilosť)

2. Ak ide o prijatie dieťaťa so zdravotným znevýhodnením, prílohou prihlášky je:

· potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa,
· správa z diagnostického vyšetrenia zariadenia poradenstva a prevencie a odporúčanie pediatra.

3. Ak ide o prijatie dieťaťa s nadaním, prílohou prihlášky je:
· potvrdenie o zdravotnej spôsobilosti, ktorého súčasťou je aj údaj o povinnom očkovaní dieťaťa a
· správa z diagnostického vyšetrenia zariadenia poradenstva a prevencie.

4. Ak ide o deti s poruchami výživy okrem prihlášky na vzdelávanie v materskej škole a potvrdenia o zdravotnej spôsobilosti dieťaťa, ktoré obsahuje aj údaj o povinnom očkovaní dieťaťa sa predkladá aj vyjadrenie lekára špecialistu, ktorý dieťaťu nariadil osobitný spôsob stravovania.

5. Ak ide o prestup z inej materskej školy, je potrebné sa osobne skontaktovať s riaditeľkou materskej školy. (Ferencová Jana -mshencovce@gmail.com)
Podmienky prijímania detí na predprimárne vzdelávanie pre školský rok 2026/2027
Dieťa sa na predprimárne vzdelávanie prijíma na základe prihlášky na vzdelávanie v materskej škole, ktorú podáva zákonný zástupca alebo zástupca zariadenia elektronicky prostredníctvom portálu ePrihlášky na : 
https://eprihlasky.iedu.sk/ - rodič sa musí ZAREGISTROVAŤ
Proces elektronického podania prihlášky je podrobne popísaný tu: 
https://eprihlasky.iedu.sk/Pomoc-a-podpora/Materske-skoly
Prihláška na vzdelávanie v materskej škole sa podáva v tlačenej podobe len vo výnimočnej a opodstatnenej situácii e- mailom * poštou* osobne v MŠ Hencovce každý pracovný deň v čase od 10:00 do 11:00hod.
(Príloha č.1  - Prihláška  na predprimárne vzdelávanie)
Podľa § 144a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) sa na papierovej prihláške vyžaduje podpis oboch zákonných zástupcov dieťaťa.
Podpis oboch zákonných zástupcov dieťaťa sa nevyžaduje, ak:
a) jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená,
b) jeden z rodičov nie je schopný zo zdravotných dôvodov podpísať sa, alebo
c) vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa.(Príloha č.3)
Zákonní zástupcovia sa môžu dohodnúť, že písomnosti podpisuje iba jeden zákonný zástupca a rozhodnutia sa doručujú iba jednému zákonnému zástupcovi, ak písomné vyhlásenie o tejto skutočnosti doručia riaditeľovi školy. (Príloha č.4 )
Ak ide o prestup z inej školy, treba sa osobne skontaktovať s riaditeľkou materskej školy (mshencovce@gmail.com). 
(Príloha č.2 – Prihláška prestupom)
V rozhodnutí o prijatí dieťaťa môže riaditeľ materskej školy určiť adaptačný pobyt, ktorý nesmie byť dlhší ako tri mesiace, alebo ak ide o prijatie dieťaťa so zdravotným znevýhodnením, dieťaťa zo sociálne znevýhodneného prostredia alebo dieťaťa s nadaním, diagnostický pobyt dieťaťa, ktorý nesmie byť dlhší ako tri mesiace. 

Podľa § 59a ods. 2 školského zákona sa na predprimárne vzdelávanie v materskej škole prednostne prijímajú:
1. Deti, pre ktoré je predprimárne vzdelávanie povinné (deti, ktoré do 31.8.206 dovŕšia 5 rokov).
2. Deti, ktoré majú právo na prijatie (deti, ktoré do 31.8.2026 dovŕšia 4 a 3 roky, s prednosťou pre deti s trvalým pobytom  v obci)
Ostatné podmienky prijímania určí riaditeľ školy po dohode so zriaďovateľom a zverejní ich na verejne prístupnom mieste alebo na webovom sídle materskej školy.
Ostatné podmienky prijímania detí na predprimárne vzdelávanie
Podľa § 59 ods. 2 školského zákona určuje riaditeľka Materskej školy, Hencovce , Nová 1918, 093 02 po dohode so zriaďovateľom ostatné podmienky prijímania detí na predprimárne vzdelávanie do materskej školy.
V prípade zvýšeného záujmu o prijatie detí do Materskej školy , sa po prijatí všetkých detí, pre ktoré je predprimárne vzdelávanie povinné , detí s trvalým pobytom v obci a detí, ktoré majú právo na prijatie na predprimárne vzdelávanie budú prednostne prijímať deti, ktoré budú spĺňať tieto podmienky:
a. súrodenci detí navštevujúcich aj v školskom roku 2026/2027 MŠ Hencovce  postupne podľa veku,
b. ostatné deti podľa veku s tým, že prijatie dieťaťa po dovŕšení dvoch rokov veku je výnimočné.
Dieťa od dovŕšenia dvoch rokov veku možno výnimočne prijať na predprimárne vzdelávanie, ak zvláda základné sebaobslužné úkony a materská škola má kapacitné možnosti na prijatie dieťaťa a materiálno-technické, priestorové a personálne zabezpečenie.

[bookmark: _GoBack]Rozhodnutie o prijatí/neprijatí dieťaťa
V zmysle § 59 ods. 7 školského zákona materská škola o prijatí dieťaťa rozhodne najneskôr do 08. 07. 2026:https://eprihlasky.iedu.sk/Pomoc-a-podpora/Materske-skoly
Každému dieťaťu, ktorého zákonný zástupca podá prihlášku na predprimárne vzdelávanie do MŠ, bude namiesto mena a priezviska pridelený číselný kód.
Zoznam týchto kódov sa zverejní na verejne prístupnom mieste MŠ, na webovom sídle MŠ a na webovom sídle určenom ministerstvom školstva.
· Zoznam číselných kódov bude obsahovať aj informáciu, či uchádzač bol alebo nebol prijatý na predprimárne vzdelávanie.
· Ak bol uchádzač prijatý, informácia o prijatí v tomto zozname sa považuje za rozhodnutie o prijatí a deň zverejnenia zoznamu sa považuje za deň rozhodnutia o prijatí.
· Ak zákonný zástupca požiada aj o písomnú formu rozhodnutia o prijatí,  MŠ ho vyhotoví a odošle ho zákonnému zástupcovi.
· Neprijatému uchádzačovi MŠ odošle rozhodnutie o neprijatí.

Riaditeľka MŠ 
Ferencová Jana
 

 


